cyanic-selkie/wikianc huggingface dataset:
இரவாஞ்சேரி விசுவநாதர் கோயில்
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
செந்தில் ராமமூர்த்தி
செந்தில் ராமமூர்த்தி (பிறப்பு மே 17, 1974) ஒரு அமெரிக்கா நடிகர் ஆவார். சிக்காகோவில் தமிழ் தாய், தந்தையருக்குப் பிறந்த செந்தில் ராமமூர்த்தி சான் அன்டோனியோவில் வளர்ந்தார். அமெரிக்கத் தொலைக்காட்சியில் "ஹீரோஸ்" என்ற தொடரில் ஒரு மரபியல் அறிவியலாளராக நடித்துப் புகழ் அடைந்தார்.
தனிப்பட்ட வாழ்க்கை
அமெரிக்காவின் சிக்காகோ நகரில் இந்திய பெற்றோரிற்குப் பிறந்தார் செந்தில் ராமமூர்த்தி. இவரது தந்தையார் ஒரு கன்னட இனத்தவர் என்பதும் தாயார் தமிழ் இனத்தவர் என்பதையும் குறிப்பிடவேண்டும். செந்திலின் பெற்றோர்கள் வைத்தியர்களாக இருந்ததுடன் பெங்களூரில் இருந்து அமெரிக்காவிற்குக் குடிபெயர்ந்தார்கள். இவரிற்கு ஒரு சகோதரி உள்ளமையுடன் அந்த சகோதரியும் ஒரு வைத்தியராக பணிபுரிகின்றார். 1991 கீ நோட் பாடசாலையில் பட்டம் பெற்றார் செந்தில். ஒல்கா எனும் நடிகையை திருமணம் செய்த செந்திலுக்கு இரண்டு குழந்தைகள் இருக்கின்றனர்.
டப்ஸ் பல்கலைக்கழகத்தில் இணைந்து மருத்துவத் துறையில் தனது வாழ்க்கையை ஆரம்பித்தாலும் இடையில் நடிப்புத் துறையில் ஆர்வம் கொண்டு நடிப்புத்துறையில் கவனத்தைச் செலுத்தினார். 1999ம் ஆண்டு செந்தில் அவர்கள் வரலாறு துறையில் பட்டம் பெற்றார் என்பதையும் குறிப்பிட வேண்டும்.
தொழில்
ஆரம்பத்தில் நாடகத்துறையில் ஆர்வம் காட்டிய செந்தில் பிற்காலத்தில் ஹீரோஸ் எனும் தொலைக்காட்சித் தொடர் மூலம் உலகப் புகழ் பெற்றார். சென்னையைச் சேர்ந்த ஒரு மரபணு ஆராய்ச்சி செய்யும் ஒரு பேராசிரியராக இந்தப் பாத்திரத்தில் செந்தில் நடித்தார். ஆரம்பத்தில் இந்தப் பாத்திரம் 54 வயதான ஒருவருக்கே வடிவமைக்கப்பட்டிருந்தாலும் செந்திலின் திறமையைக் கண்டு இவரின் வயதிற்கு ஏற்றவாறு பாத்திரத்தை மாற்றியமைத்தனர் தயாரிப்பாளர்கள்.
வெளி இணைப்புகள்
பகுப்பு:அமெரிக்க ஆண் திரைப்பட நடிகர்கள் பகுப்பு:இந்திய அமெரிக்கர்கள் பகுப்பு:அமெரிக்கத் தமிழர் பகுப்பு:1974 பிறப்புகள் பகுப்பு:திராவிடர் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அவுரா ராஜதானி விரைவுவண்டி
அவுரா ராஜதானி விரைவுவண்டி (Howrah Rajdhani Express) முழுவதும் குளிரூட்டப்பட்ட பெட்டிகளைக் கொண்ட இந்தியத் தொடருந்தாகும். முதன்மையின்படி இந்திய ரயில்வேயின் ரயில்களில் முன்னிற்கும் ரயில் ஹவுரா ராஜதானி எக்ஸ்பிரஸ் ஆகும். ராஜதானி வகைத் தொடருந்துகளில் மூத்ததான ஹவுரா ராஜதானி எக்ஸ்பிரஸ், தொடருந்துப் பிரியர்களினால் ‘ராஜா’ என அழைக்கப்படுகிறது. எந்த நேரத்திலும், எப்போதும் இந்த ரயிலுக்கு முன்னுரிமை உள்ளது. இந்தியாவில் முதன்முதலாக இலவச வயரில்லா இணையச் சேவை அனைத்துப் வகைப் பயணிகளுக்கும் அளிக்கப்பட்டதும் இந்தத் தொடருந்தில்தான்.
மார்ச் 3, 1969 ஆம் ஆண்டு, ஹவுரா ராஜதானி எக்ஸ்பிரஸ், புது தில்லி தொடருந்து நிலையத்திலிருந்து ஹவுரா சந்திப்பை நோக்கித் தனது முதற்பயணத்தைத் தொடங்கியது. அப்போது அது சுமார் 1445 கிலோ மீட்டர் தூரத்தினை 17 மணி நேரம் மற்றும் 20 நிமிடங்களில் கடந்தது. அந்த காலகட்டத்தில் அமரும்வசதி கொண்ட குளிரூட்டப்பட்ட பெட்டிகளை மட்டுமே கொண்டிருந்தது. டெல்லியில் இருந்து மேற்கு வங்கம் வரை செல்வதற்கான பயண நேரத்தினை 24 மணி நேரங்களில் இருந்து 17 மணி நேரமாகக் குறைந்தது. இது இந்தியாவின் ஐந்தாவது அதிவேகத் தொடருந்தாகும்.
வரலாறு
இந்தியாவின் தலைநகரான புது டெல்லியில் இருந்து மற்ற மாநிலங்களின் தலைநகரங்களை இணைக்கும் வகையில், மணிக்கு 145 கிலோ மீட்டர் (87 மைல்) வேகத்தில் செல்லும்படியான அதிவேக தொடருந்துசேவையாக ராஜதானி விரைவுவண்டிகள் மார்ச் 3, 1969 இல் அறிமுகப்படுத்தப்பட்டன. எனினும் மாநிலத் தலைகரங்களுக்கு மட்டுமல்லாது வேறு சில முக்கிய நகரங்களுக்கும் ராஜதானி விரைவுவண்டிகள் இயக்கப்பட்டன. ஹவுரா ராஜதானி விரைவுவண்டியின் பிரபலத்தினால் கொல்கத்தாவின் சீல்டா ராஜதானி விரைவுவண்டியும் இயக்கப்பட்டது.
இலக்குகள்
கொல்கத்தா மற்றும் புது டெல்லிக்கான முக்கியத் தொடர்பு இந்த ஹவுரா ராஜதானி எக்ஸ்பிரஸ் ஆகும். அலகாபாத், கயா மற்றும் பாராஸ்னாத் போன்ற பல முக்கிய புனித தலங்கள் வழியே செயல்படும் ஹவுரா ராஜதானி எக்ஸ்பிரஸ் கான்பூர், டெல்லி மற்றும் கொல்கத்தாவினையும் இணைக்கிறது.
ஹவுரா ராஜதானி எக்ஸ்பிரஸ் இரு வழிப்பாதைகளை பயன்படுத்துகிறது. இதன் முதல் பாதை கயா வழியேயான கிராண்ட் கார்ட். இது ஹவுராவில் இருந்து திங்கள் முதல் சனி வரை செயல்படுகிறது. இதன் இரண்டாம் வழிப்பாதை ஹவுரா – டெல்லியின் முக்கிய பாதை, இது பாட்னா வழியே வெள்ளிக்கிழமைகளில் செயல்படும்.
முதல் வழிப்பாதை
முதல் வழிப்பாதையில் முக்கிய நிறுத்தங்கள்
இந்த வழிப்பாதையில் ரயிலானது சுமார் 1451 கிலோ மீட்டர்கள் தூரத்தினை, 17 மணி நேரத்தில் கடக்கிறது.
இரண்டாம் வழிப்பாதை
இந்த வழிப்பாதையில் ரயிலானது சுமார் 1530 கிலோ மீட்டர்கள் தூரத்தினை, 19 மணி நேரம் மற்றும் 35 நிமிடங்களில் கடக்கிறது.
பிற விவரங்கள்
இந்தியாவில் ஐந்து குளிரூட்டப்பட்ட பெட்டிகளைக் கொண்டு இயங்கிய முதல் ரயில் ஹவுரா ராஜதானி எக்ஸ்பிரஸ் ஆகும். தற்போது ரஜேந்திர நகர் (பாட்னா) ராஜதானி இரு குளிரூட்டப்பட்ட பெட்டிகளையும், மும்பை ராஜதானி மற்றும் பெங்களூர் ராஜதானி போன்றவை ஐந்து குளிரூட்டப்பட்ட பெட்டிகளையும் கொண்டு செயல்படுவது குறிப்பிடத்தக்கது.
இந்தியாவில் முதன் முதலில் இரு குளிரூட்டப்பட்ட முதல் தர பெட்டிகளைக் கொண்டு இயக்கப்பட்ட ரயில் ஹவுரா ராஜதானி எக்ஸ்பிரஸ் ஆகும். இதில் தேவைக்கேற்றவாரு மற்றொரு குளிரூட்டப்பட்ட பெட்டியினையும் இணைத்துக் கொள்ளலாம் என்பது இதன் சிறப்பம்சம்.
ஹவுரா ராஜதானியின் மூன்று ரேக்குகளை கிழக்கு ரயில்வே பராமரிக்கிறது. இரு ரேக்குகள் ஒரே நேரத்தில் 12301 மற்றும் 12302 எண் வண்டிகளுக்கும் மற்றொன்று ஹவுராவில் இருந்து புறப்படும் 12305 எண் வண்டி மற்றும் அடுத்த நாள் ஹவுராவை வந்தடையும் 12305 எண் வண்டியிலும் பயன்படுத்தப்படுகின்றன.
வெளி இணைப்புகள்
பகுப்பு:இந்திய விரைவுவண்டிகள்
கீரங்குடி
'''இந்தியா,தமிழ்நாடு,திருவாரூர் மாவட்டத்தில்,குடவாசல் தாலுக்காவில் கீரங்குடி என்ற கிராமம் உள்ளது. '''
விளக்கப்படங்கள்
கீரங்குடியில். 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1,520 ஆண்கள்- 744  மற்றும் பெண்கள்- 776. பாலின விகிதம் - 1043. கல்வியறிவு விகிதம் 73.52 ஆக உள்ளது.
குறிப்புகள்
பகுப்பு:திருவாரூர் மாவட்டத்திலுள்ள கிராமங்கள்
துருவா மொழி
துருவா மொழி பார்ஜி-கடாபா பிரிவைச் சேர்ந்த ஒரு நடுத் திராவிட மொழியாகும். இந்தியாவில், சட்டிஸ்கர், ஒரிஸ்ஸா, ஆகிய மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாழ 75,000 மக்களால் பேசப்படுகிறது. துர்வா, பார்ஜி, பராஜா, பராஜி, தகாரா, துகாரா என்னும் மாற்றுப் பெயர்களாலும் இம்மொழி குறிப்பிடப்படுவது உண்டு.
திரியா, நெதானர், தர்பா, குகானர் என்னும் கிளைமொழிகள் உள்ளன.
இவற்றையும் பார்க்கவும்
பகுப்பு:திராவிட மொழிகள் பகுப்பு:இந்திய மொழிகள்
வேலரி கவுர்
வேலரி கவுர் (Valarie Kaur) என்பவர் அமெரிக்காவைச் சேர்ந்த ஆவணப் படங்கள் உருவாக்குனர், மனித உரிமைச் செயற் பாட்டாளர், வழக்கறிஞர் மற்றும் நூலாசிரியர் ஆவார். மத நல்லிணக்கம்,மற்றும் பல்வேறு இனங்களிடையே அமைதி நிலவ பரப்புரை செய்து வருகிறார்.
கல்வியும் பட்டமும்
கலிபோர்னியா குலோவிஸ் என்ற ஊரில் வாழ்ந்து வரும் சீக்கியப் பெண்மணியான வேலரி கவுர் ஸ்டான்போர்டு பல்கலைக் கழகத்தில் படித்துப் பன்னாட்டு உறவுகள் என்ற படிப்பில் பட்டம் பெற்றார். பின்னர் ஆர்வர்டு டிவினிட்டி பள்ளியில் படித்து இறையியலில் முதுகலைப் பட்டம் பெற்றார். யேல் சட்டப் பள்ளியில் சட்டம் படித்தார்.
செயல்கள்
அமெரிக்காவில் சீக்கியர்கள் மீதும் இசுலாமியர்கள் மீதும் நிகழ்த்தப்படுகிற வன்முறைக் கொடுமைகள் மற்றும் குற்றச்செயல்கள் போன்றவற்றைக் கண்டித்தும் எதிராகவும் செயல்பட்டு வருகிறார். 'பிளவுபட்டால் வீழ்ந்துபடுவோம்' என்னும் ஓர் ஆவணப் படம் உருவாக்கினார். அப்படம் 200 நகரங்களில் திரையிடப்பட்டது. இப்படத்திற்கு விருதுகளும் கிடைத்தன.
மேற்கோள்
பகுப்பு:மனித உரிமைச் செயற்பாட்டாளர்கள் பகுப்பு:1981 பிறப்புகள்
உங்கள் அன்பு தங்கச்சி
உங்கள் அன்பு தங்கச்சி 1994 இல் வெளிவந்த தமிழ்த் திரைப்படமாகும். ராஜா ரவீந்தர், கீர்த்தனா நடித்த இப்படத்தை ஜேக்கப் ரீஸ் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
பனி மனிதன் (கவிதை)
பனி மனிதன் (The Snow Man) என்ற கவிதை வாலசு இசுட்டீவன்சு என்பவரால் ஆர்மோனியம் என்ற கவிதைப் புத்தகத்தில் 1921 அக்டோபரில் வெளியிடப்பட்டது. இது ஐந்து பகுதிகளைக் கொண்டது. 15 வரிகளை உள்ளடக்கியது.
கவிதை
இசுட்டீவன்சின் நண்பர் ஜார்ஜ் சந்தயானா என்பவரிடம் இருந்து பெறபட்ட இயற்கை இயல்பற்ற தன்மையின் வெளிப்பாடு இந்தக் கவிதையில் வெளிப்படுகிறது. சந்தயானா என்பவர் உடல் உள மெய்யியலாளர். இந்தக் கவிதை இசுட்டீவன்சின் பார்வையின் குளிர்காலக் காட்சியினை துயரத்தோடு ஒப்பிட்டு பார்க்கிறார். இசுட்டீவன்சு உலகின் பார்வையை ஒரு வித்தியாசமான பார்வையிலிருந்து பார்க்கிறார். குளிர்காலத்தை நினைத்து பார்க்கும்போது, ஒரு கடுமையான புயலைப் பற்றி யோசிக்கலாம். பனிக்காலம் மற்றும் பற்றி யோசிக்கலாம். பனிக்காலம் மற்றும் பனிக்கட்டி தொந்தரவாக இருக்கலாம். ஸ்டீவன்ஸ் மக்கள் வேறுவிதமாக பார்க்க வேண்டும் என்று எண்ணுகிறார். பனிக்காலத்தை மக்கள் நேர்மறையாக அழகாக பார்க்க வேண்டும்.
ஸ்டீவன்சன் கற்பனைக்கும் உண்மைக்கும் இடையேயான வித்தியாசத்தை உருவாக்கியுள்ளார். நமது பார்வையில் மனிதர்களுக்கிடையில் எந்தவொரு தனித்துவமும் இல்லை. அவை எல்லாம் சம்மாக இருப்பினும் சம்மானவை அல்ல என்று கவிதையில் கூறுகிறார்.
மேற்கோள்
பகுப்பு:கவிதை
சபேஷ் முரளி
சபேஷ் - முரளி (ஆங்கிலம்:Sabesh-Murali) ஆகிய இருவரும் இந்திய இரட்டை இசையமைப்பாளர் ஆவர். இவர்கள் பின்னணிப் பாடல்களும் பாடியுள்ளனர்.
வரலாறு
தமிழ்நாட்டில் உள்ள, சென்னையைச் சேர்ந்த இவர்கள் இருவரும் உடன்பிறந்த இரட்டை சகோதரர்களாவார்கள். இருவரும் தமிழில் புகழ்பெற்ற இசையமைப்பாளரான தேவா அவர்களுக்கு உதவி இயக்குனர்களாக பணியாற்றியுள்ளனர். இவர்கள் இருவரும் இணைந்து பொக்கிசம், மிளகா, இம்சை அரசன் 23ஆம் புலிகேசி, கோரிப்பாளையம் போன்ற புகழ்பெற்ற தமிழ்த் திரைப்படங்களுக்கு இசை அமைத்துள்ளனர்.
வெளியிணைப்பு
பகுப்பு:தமிழ்த் திரைப்பட இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:இந்தியத் திரைப்படப் பாடகர்கள்‎ பகுப்பு:வாழும் நபர்கள் பகுப்பு:தமிழ்த் திரைப்படப் பின்னணிப் பாடகர்கள்
இசுலாமிய சமய தமிழ் நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட இசுலாமிய சமய நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
காசி ஆலம்கிர்
காசி ஆலம்கிர் (Gazi Alamgir, வங்காளதேசத் துடுப்பாட்டக்காரர்), எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 24, ஏ-தர போட்டிகள் 23 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1982 பிறப்புகள்
தன்நேர்மின்னணு மாற்றம்
தன்நேர்மின்னணு மாற்றம் (autoprotolysis) என்பது ஒரே மாதிரியான இரண்டு மூலக்கூறுகளுக்குள் ஒரு புரோட்டான் மாற்றப்படும் வினையாகும். வினையில் ஈடுபடும் மூலக்கூறுகளில் ஒன்று பிரான்சிடெட் அமிலமாக செயல்பட்டு ஒரு புரோட்டானை வெளிவிடுகிறது. வெளிவரும் புரோட்டானை மற்றொரு மூலக்கூறு பிரான்சிடெட் காரமாக செயல்பட்டு ஏற்றுக் கொள்கிறது. உதாரணமாக தண்ணீர் தன் அயனியாக்கம் வினையின் போது தன்நேர்மின்னணு மாற்ற வினைக்கு உட்படுகிறது.
அமில ஐதரசன் மற்றும் தனித்த எலக்ட்ரான் இரட்டைகள் இரண்டையும் பெற்றுள்ள எல்லா கரைப்பான்களும் தன்நேர்மின்னணு மாற்ற வினையில் ஈடுபடும்.
உதாரணமாக தூய்மையான நிலையில் அம்மோனியா தன்நேர்மின்னணு மாற்ற வினையில் ஈடுபடுகிறது.
மேற்கோள்கள்
Gold book, 1994, 66, 1087
பகுப்பு:சமநிலை வேதியியல்
சம்பா, சத்தீஸ்கர்
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 21 வார்டுகளும், 9,843 வீடுகளும் கொண்ட நகரத்தின் மொத்த மக்கள்தொகை 45,256 ஆகும். அதில் 23,190 ஆண்கள்  மற்றும் 22,066 பெண்கள்  உள்ளனர். ஆறு வயதிற்குட்பட்ட குழந்தைகள் 5747 (12.70%) ஆகவுள்ளனர். பாலின விகிதம் 1000 ஆண்களுக்கு, 952 பெண்கள் வீதம் உள்ளனர். சராசரி எழுத்தறிவு 84.40% ஆகவுள்ளது. மக்கள்தொகையில் இந்துக்கள் 93.98%, முஸ்லீம்கள் 3.33% மற்றும் பிறர்  0.60% ஆகவுள்ளனர்.
மேற்கோள்கள்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
நாலுவாசல் கோட்டை வாழவந்தம்மன் கோயில்
நாலுவாசல் கோட்டை வாழவந்தம்மன் கோயில் தமிழ்நாட்டில் திருநெல்வேலி மாவட்டம், நாலுவாசல் கோட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரானா 3டி
பிரன்ஹா 3டி இந்தப் படத்தை ஜான் குலாகர் இயக்கியுள்ளார். இவர் ஹாரர் படமான ‘ஃபீஸ்ட்’ படத்தை இயக்கியவர். இதில் கிறிஸ்டோபர் லாயிட், கேத்ரீனா பௌடென், விங் ரேம்ஸ் உட்பட பலர் நடித்துள்ளனர். காமிக் ஹாரர் வகை படமான இது, பிரம்மாண்ட தண்ணீர் பூங்காவின் பின்னணியில் உருவாக்கப்பட்டுள்ளது. ஆக்ஷன் மற்றும் காமெடி காட்சிகளுடன் கிராபிக்ஸுக்கு முக்கியத்துவம் கொடுத்து எடுக்கப்பட்டுள்ளது. இந்த திரைப்படம் 15ம் தேதி மே மாதம் தமிழில் வெளியானது.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள்
பந்தயம் (2008 திரைப்படம்)
பந்தயம் என்பது 2008 இல் வெளிவந்த தமிழ்த் திரைப்படமாகும். எஸ். ஏ. சந்திரசேகர் இப்படத்தை இயக்கியுள்ளார்.இதில் நிதின் சத்யா மற்றும் சிந்து துலானி ஆகியோர் முக்கிய கதாபாத்திரங்களில் நடித்திருக்கின்றனர். பிரகாஷ் ராஜ், ராதிகா சரத்குமார் மற்றும் கணேஷ்கர் போன்றோர் நடித்துள்ளனர்.
நடிகர் விஜய் கௌரவத் தோற்றத்தில் நடித்துள்ளார். விஜய் ஆண்டனி இசை அமைத்துள்ளார். இப்படம் 19 செப்டம்பர் 2008 இல் வெளியானது.
வெளி இணைப்புகள்
பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:விஜய் ஆண்டனி இசையமைத்த திரைப்படங்கள்
சிமோன் பெரெஸ்
சிமோன் பெரெஸ் (Shimon Peres, ; שמעון פרס; பிறப்பு Szymon Perski; ஆகத்து 2, 1923 – செப்டம்பர் 28, 2016) என்பவர் அரசியல்வாதியும் 2007 முதல் 2014 வரையான காலத்தில் இருந்த ஒன்பதாவது இசுரேலியப் பிரதமரும் ஆவார். பெரஸ் இரு தடவைகள் இசுரேலியப் பிரதமராகவும், இரு முறை பதில் இசுரேலியப் பிரதமராகவும் இருந்துள்ளார். 70 வருட அரசியல் அனுபவம் கொண்ட இவர் 12 வது அமைச்சரவையின் அங்கத்தவராகவும் இருந்துள்ளார்.
சாகர் சரோவர் மற்றும் மெகரூன் ரூனி கொலை வழக்கு
சாகர் சரோவர் மற்றும் மெஹருன் ரூனி ( சாகர்-ரூனி கொலை வழக்கு என்றும் அழைக்கப்படுகிறது) என்பது பிரபலமான, வங்காளதேசப் பத்திரிகையாளரான இணையரின் தற்போது வரை தீர்க்கப்படாத இரட்டை கொலை வழக்கு பற்றியது ஆகும். 11 பிப்ரவரி 2012 அன்று வங்காளதேசத்தில் டாக்கா குடியிருப்பில் இருந்த போது கணவன் மனைவியான இருவரும் குத்திக் கொல்லப்பட்டனர். ஆனால் தற்போதுவரை அதற்கான காரணம் என்ன என்பது தெளிவாகவில்லை    இந்த வழக்கு இன்னும் முடிக்கப்படாத நிலையில் உள்ளது .டி.என்.ஏ பரிசோதனையில் இரண்டு பேர் இந்த கொலையில் ஈடுபட்டிருக்கலாம் என்று தெரியவந்துள்ளது.
இந்த ஜோடியின் கொலை பங்களாதேஷில் உயர்மட்ட அரசியல் மற்றும் ஊடகங்களின் கவனத்தினையும் பரவலாகப் பெற்றது. மேலும் சரோவர் டாய்ச் வெல்லே பத்திரிகையாளராக பணியாற்றியதால் ஜெர்மன் மக்களின் கவனத்தினையும் இந்த கொலை வழக்கு பெற்றது. இந்த வழக்கை ஊடகவியலாளர்கள் மற்றும் சர்வதேச பத்திரிகை அமைப்புகளும் உன்னிப்பாக கவனித்தன. இந்த தம்பதிகளின் கொலை வழக்கானது முன்பு வங்காளதேசத்தில் சில காரணங்களினால் தனித்தனியாக இருந்த பத்திரிகையாளர்களையும் ,அமைப்புகளையும் ஒன்றிணைத்தது.
வாழ்க்கை வரலாற்று மற்றும் தொழில் தகவல்
கோலம் முஸ்தோபா சரோவர், சாகர் சரோவர் என்று பரவலாக அறியப்பட்டார். இவரது குடும்பம் பழைய டாக்காவைச் சேர்ந்தது. இவர் டிசம்பர் 2011 ஆம் ஆண்டு முதல் மஸ்ரங்கா தொலைக்காட்சியின் ஒளிபரப்பு செய்தி ஆசிரியராக இருந்தார். இவர் முன்னர் ஜெர்மனியின் பான் நகரில் உள்ள ஜெர்மனின், டாய்ச் வெல்லின் பங்களா சேவையில் நிருபராக, அச்சு வேலை மற்றும் கட்டுரையாளாராகவும் மூன்று ஆண்டுகள் பணியாற்றினார். மேலும் அவரது படைப்புகள் வர்த்தக இதழான பிளாட்ஸ் ஆயில் கிராம் நியூஸிலும் வெளிவந்தன. அவர் எரிசக்தி நிருபர்கள் மன்றத்தின் நிறுவனர் மற்றும் தலைவராகவும், எனர்ஜி பங்களா என்ற பத்திரிகையின் தலைமை ஆசிரியராகவும் இருந்தார். சரோவர் FERB இன் 9 உறுப்பினர்கள் கொண்ட குழுவில்  இயக்குநராக இருந்தார்.
மெஹருன் நஹர் ரூனி ஏடிஎன் பங்களாவின் மூத்த தொலைக்காட்சி நிருபராக இருந்தார், அங்கு அவர் 2001 ஆம் ஆண்டு முதல் பணிபுரிந்து வந்தார். அவர் ஒலிபரப்பு ஊடகங்களில் வேலை செய்வதற்கு முன்பாக சேனல் ஐ மற்றும் சங்பத் மற்றும் ஜுகந்தர் ஆகிய அச்சு ஊடகங்களில் பணியாற்றினார். பங்களாதேஷில் எரிசக்தி பிரச்சினைகள் குறித்தும் அவர் பலமுறை அறிக்கை அளித்தார்.
இந்தத் தம்பதியருக்கு ஒரு மகன் இருந்தார், அவர்கள் கொலை செய்யப்பட்டபோது இவருக்கு 5 வயது ஆகும்.
முஸ்லிம்களுக்கான அசிம்பூர் மயானத்தில் பழைய டாக்காவில் இவர்கள் அடக்கம் செய்யப்பட்டுள்ளனர். இது முஸ்லிம்களாக இருக்கும் டாக்கா குடிமக்களுக்கு பரவலாக அறியப்பட்ட கல்லறைகள் இருக்கும் இடம் ஆகும்
மலேசியப் பேச்சுத் தமிழ் வரலாறு (நூல்)
பரமசிவம் முத்துசாமி, முனைவர் இரா. குறிஞ்சிவேந்தன் ஆகிய இரு ஆசிரியர்களால் எழுதப்பட்ட நூல் ‘மலேசியப் பேச்சுத் தமிழ் வரலாறு’ ஆகும்.தமிழ்மொழியின் வரலாற்றோடு இணைத்து தமிழ்நாட்டில் மட்டுமின்றி கடல் கடந்த தேசங்களில் தமிழ் வளர்ந்த நிகழ்வுப் பதிவுகளை இந்நூல் சான்றுகளுடன் எடுத்துக்காட்டுகிறது.மேலும், பிறமொழித் தாக்கத்தினால் மலாயாவில் வாழ்ந்த தமிழர்களின் தமிழ் மொழியில் ஏற்பட்ட மாற்றங்கள் கலப்புகள் முதலியவை ஆராயப்பட்டுள்ளன.
சாகர் சரோவர் மற்றும் மெகரூன் ரூனி கொலை வழக்கு
இறப்பு
திருமணமான பங்களாதேஷ் தம்பதியர், சாகர் மற்றும் ரூனி, டாக்காவின் மேற்கு ராஜா பஜார் பகுதியில் ( மஹல்லா ) ஐந்து மாடி கட்டிடத்தின் நான்காவது மாடியில் தங்கள் 5 வயது குழந்தையுடன் வசித்து வந்தனர். சரோவர் மற்றும் ரூனி கொல்லப்படுவதற்கு முன்பு அவர்களது வீட்டில் சில விருதினர்கள் இருந்ததாக அவர்களின் வீட்டில் அருகில் இருந்தவர்கள் கூறுகின்றனர்.
குற்றம்
டாக்காவின் அதிகாரப்பூர்வ காவல் துறையின் பதிவுகளின்படி, 2012 பிப்ரவரியில் சாகர்-ரூனி கொலை வழக்கு உட்பட 23 கொலைகள் பதிவாகியுள்ளன. ஆனால் ஊடக அறிக்கைகள் அதிகமான கொலைகள் காவல் துறையினரால் கவனத்திற்கு வரவில்லை பதிவு செய்யப்படவில்லை என்று தெரியவந்துள்ளது.
குறிப்புகள்
பகுப்பு:டாக்கா நபர்கள் பகுப்பு:2012 இறப்புகள் பகுப்பு:Coordinates on Wikidata
மலேசியப் பேச்சுத் தமிழ் வரலாறு (நூல்)
உட்தலைப்புகள்
ஆகியவற்றைக் கொண்டுள்ளது.
பேச்சுமொழி அறிமுகம்
இலக்கணக் கட்டிலிருந்து விலகி பாமர மக்கள் மொழியைத் தம் விருப்பத்திற்கு ஏற்றவாறு தகவமைத்துக் கொள்ளத் தொடங்கியபோது பேச்சுத்தமிழின் தோற்றம் உருவாகியது. இலக்கியங்களிலும் கூட, பாமர மக்களின் விடுகதைகள், பழமொழிகள், உவமானங்கள் முதலியன இடம் பெற்றன. பொதுவாகப் பேச்சு வழக்கு நாகரிகப் பேச்சு வழக்கு, கொச்சைமொழிப் பேச்சு வழக்கு என இருவகையாகப் பகுபடுகிறது.இதைத் தொல்காப்பியம், நாடக வழக்கினும் உலகியல் வழக்கினும் பாடல் சான்ற புலனெறி வழக்கம் (தொல்.பொருள்.நூற்பா56) எனக் குறிப்பிட்டுக் காட்டுகிறது.
வரலாற்றுக் காலத்தில் பேச்சுத்தமிழ்
கடல் கடந்து சென்ற தமிழர்களின் பதிவுகள் கீழை நாடுகளில் விரவிக் கிடக்கின்றன. இன்றைய மலாயாவை அவர்கள் காழகம் என்னும் பெயரில் அழைத்துள்ளனர். புவியியல் அமைப்பின்படி மலாயத் தீபகற்பக் கடற்கரையும் சோழமண்டலக் கடற்கரையும் நேரெதிரே அமைந்துள்ளன. இது இரு தேசங்களுக்கு இடையில் வாணிகம் முதலான உறவு கொள்ளக் காரணமாக அமைந்தது. மலாயாவின் கடற்கரைப் பட்டினங்களில் குடியேறிய வாணிகர்கள் அங்குள்ள வட்டாரமொழியோடு தமிழைக் கலந்து பேசத் தொடங்கினர். இதனால் தமிழுடன் சேர்த்து மலாய்க் கலப்புமொழி உருவாகியது.இவ்வாறு உருவாகிய மலாய்த் தமிழ்க் கலப்புச் சொற்களை இந்நூல் பட்டியலிட்டுக் காட்டுகிறது.
தோட்டப்புறம் வளர்த்த பேச்சுத் தமிழ்
கி.பி.1786-இல் பிரிட்டிஷ் கிழக்கிந்தியக் கம்பெனிக்காகப் பினாங்குத்தீவு விலைக்கு வாங்கப்பட்டது. பிரான்சிஸ் லைட் என்னும் ஆங்கிலேயர் இத்தீவைக் கெடா சுல்தானிடம் இருந்து விலைக்கு வாங்கினார். இதற்குப் பின்னரே பினாங்குத்தீவில் தமிழர்களின் குடியேற்றம் தொடங்கியது. மேலும், டச்சு ஆதிக்கத்திலிருந்த மலாக்காவை ஆங்கிலேயர்கள் கைப்பற்றிய பின்னர் அங்கும் தமிழர்களைக் குடியேற்றுவது ஆரம்பித்தது. கி.பி.1830-ஆண்டில் மலாயா முழுவதுமிருந்த தோட்டங்களில் தமிழர்களின் குடியேற்றம் பன்மடங்காக அதிகரித்தது.
இன்று மலேசியத் தமிழர்களாக நிலைத்துக் காணப்படுபவர்கள் அனைவரும் ஆங்கிலேயர்களால் கொண்டு வரப்பட்ட தோட்டப்புறத்தமிழர்களின் வழித்தோன்றல்களே எனலாம். அவர்களுடன் பத்தொன்பது-இருபதாம் நூற்றாண்டுகளில் வாணிபத்திற்காக நகர்ப்புறங்களில் வந்து குடியேறிய தமிழர்களும் இன்றைய மலேசியத் தமிழ்ச்சமூகத்தின் அங்கத்தினராக உள்ளனர்.
தோட்டப்புறங்களுக்குக் கொண்டு வரப்பட்ட தமிழர்களுள் தமிழகத்தின் பல்வேறு மாவட்டங்களைச் சேர்ந்தவர்கள் இருந்தனர். குறிப்பாக திருச்சி, மதுரை, இராமநாதபுரம், சேலம், தஞ்சை, செங்கற்பட்டு, வடஆற்காடு, தென்னாற்காடு, திருநெல்வேலி ஆகிய மாவட்டங்களைச் சேர்ந்தவர்களே அதிக அளவில் இடம் பெற்றிருந்தனர்.
தமிழர்களுக்கு அடுத்த நிலையில் ஆந்திரமாநிலத்திலிருந்து தெலுங்கு பேசும் இனத்தவர்களும் அதிக எண்ணிக்கையில் மலேசியாவுக்குக் குடிபெயர்ந்தனர். தமிழகத்திலிருந்து வந்த தொழிலாளர்களில் தொண்ணூறு விழுக்காட்டினர் கிராமப்புறங்களைச் சேர்ந்தவர்களாவர். அடிப்படைக் கல்விகூட அற்ற பாமரர்களாக அவர்கள் விளங்கினர். இவர்கள் தமிழகத்தில் பேசிய மொழிநடையிலேயே மலேசியாவிலும் பேசினர். தமிழகத்தில் வழங்கும் பேச்சுத்தமிழ் வழக்கு ஒவ்வொரு வட்டாரத்திலும் ஒவ்வொரு வகையாக அமைந்திருப்பதை இந்நூல் ஆதாரங்களோடு எடுத்துக் காட்டுகிறது.
அண்மைக்காலப் பேச்சுத் தமிழ்
அறிவியல் வளர்ந்து விட்ட நிலையில் மொழி அறிவியல் சாதனங்களோடு கூடியதாக மாறிவரும் காலத்தில் அண்மைக்காலப் பேச்சுத் தமிழ் முற்றிலும் பன்மொழிக் கலப்புடையதாகவே இருக்கிறது. இதை,தரமுள்ள பேச்சுத் தமிழ், தரமற்ற (பிறமொழிக் கலப்பான) பேச்சுத் தமிழ்) என்று இருவகைப்படுத்திக் காட்டுகிறது இந்நூல்.
சமூகத்தின் பலநிலைகளில் இடம் கண்டு அத்தகு உரையாடல்களை அட்டவணைப்படுத்தி, மெல்லத் தடுமாறி வரும் தமிழ்மொழியின் பேச்சு வழக்கின் அபாயத்தை இந்நூல் சுட்டிக் காட்டத் தவறவில்லை. இத்துறைக்கு இது முதல் நூல் எனினும் பொருந்தும். இந்நூலை புதுவை கபிலன் பதிப்பகத்தார் வெளியிட்டுள்ளனர். இந்நூலை புதுவைத் தமிழ்ச்சங்கத்தில் புதுவை அரசின் தொழிலாளர் நலத்துறை மற்றும் சுற்றுலாத்துறை அமைச்சர் இராஜவேலு வெளியிட கவிஞர் இரா.மீனாட்சி, முனைவர் அ.அறிவுநம்பி ஆகியோர் பெற்றுக்கொண்டனர்.
உசாத்துணை
மலேசியப் பேச்சுத் தமிழ் வரலாறு நூலில் இருந்து மேற்கோள்கள் எடுத்தாளப் பெற்றுள்ளன.
பகுப்பு:மலேசியத் தமிழ் பகுப்பு:பேச்சுத் தமிழ் பகுப்பு:மொழியியல் தமிழ் நூல்கள் பகுப்பு:மலேசியத் தமிழ் நூல்கள் பகுப்பு:கபிலன் பதிப்பக நூல்கள்
தாதிநாய்கன் பட்டி
தாதிநாய்க்கன் பட்டி (Thathinayakkanpatti) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 93, மொத்த மக்கள் தொகை 381, இதில் 204 ஆண்களும், 177 பெண்களும் அடங்குவர்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
எல்லைக்குடி ஊராட்சி
எல்லைக்குடி ஊராட்சி (Ellaikudi Gram Panchayat), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 547 ஆகும். இவர்களில் பெண்கள் 263 பேரும் ஆண்கள் 284 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கண்ணகனார்
கண்ணகனார் சங்ககாலப் புலவர்களில் ஒருவர். இவரது பாடல்கள் இரண்டு உள்ளன. இவர் சங்ககால இசை வல்லுநராகவும் திகழ்ந்தார்.
கோப்பெருஞ்சோழன் மற்றும் பிசிராந்தையார் நட்பு
கோப்பெருஞ்சோழன் வடக்கிருந்து உயிர் வித்துணிந்தான். இது உறையூரில் நிகழ்ந்தது. கோப்பெருஞ்சோழனின் நண்பர் பிசிராந்தையார். பாண்டிய நாட்டிலிருந்த பிசிர் என்னும் ஊரில் வாழ்ந்த புலவர் பிசிராந்தையார். இருவரும் ஒருவரை ஒருவர் பார்த்ததில்லை. என்றாலும் உள்ளத்தால் ஒன்றுபட்ட நண்பர்களாக விளங்கினர். கோப்பெருஞ்சோழன் வடக்கிருந்து உயிர் விடத் துணிந்தபோது தன் நடுகல்லுக்குப் பக்கத்தில் பிசிராந்தையாருக்கும் இடம் ஒதுக்குமாறு கூறிவிட்டு வடக்கிருந்தார்.
உணர்வால் ஒன்றுபட்டிருந்த பிசிராந்தையார் உள்ளம் துரப்ப (உந்த) நண்பரைக் காண உறையூர் வந்தார். நண்பர் வடக்கிருப்பதைப் பார்த்துத் தானும் இவர் அருகில் அமர்ந்து வடக்கிருந்தார். இருவரும் உயிர் துறந்தனர்.
இந்தக் காட்சியைக் கண்ட கண்ணகனார் பாடிய பாடல் இது.
பொன் நிலத்தடியில் கிடக்கும்; மணி நித்தின்மேல் கிடக்கும்; முத்து அதிக ஆழமில்லாத கடலில் கிடக்கும். துகிர் என்னும் பவளம் அதிக ஆழமான கடலுக்கடியில் கிடக்கும். என்றாலும் மாலையாகக் கோக்கப்படும்போது ஒன்றாகக் காணப்படும். இதுபோலச் சான்றோர் சான்றோர்பால் ஆவர். சால்பில்லாத சாலார் சாலார்பால் ஆவர் என்கிறார் கண்ணகனார்.
கழங்கு விளையாட்டு
மகளிர் மணலில் கழங்கு விளையாடுவது போல ஈந்துமுள் பழம் பாறைகளில் சிதறும் பாலை வழியே இவர் செல்வார். அவற்றைப் பார்க்கும்போது நாம் விளையாடும்போது பார்த்துக் காதல் கொண்டது அவர் நினைவுக்கு வருமல்லவா? தோழி தன்னைப்பற்றிக் கவலைப்பட்டதற்கு மறுமொழியாக, நம் நினைவு வந்து விரைவில் திரும்புவார் என்று தலைவி விடை பகர்கின்றாள்.
அடிக்குறிப்பு
பகுப்பு:சங்கப் புலவர்கள் பகுப்பு:தமிழிசை
திருச்சூர் விலங்கு காட்சியகம்
வலது|thumb| மிருகக்காட்சிசாலை வளாகத்திற்குள் மாநில அருங்காட்சியக கட்டிடம் வலது|thumb| மிருகக்காட்சிசாலை வளாகத்திற்குள் அரசு அருங்காட்சியகம் முன் உள்ள போர் நினைவுச்சின்னம் திருச்சூர் மிருகக்காட்சிசாலை (Thrissur Zoo) அல்லது மாநில அருங்காட்சியகம் மற்றும் உயிரியல் பூங்கா, திருச்சூர் (முன்னர் திருச்சூர் உயிரியல் பூங்கா ) என்பது 13.5 acre  பரப்பளவில் 1885 ஆம் ஆண்டு திறக்கபட்ட ஒரு உயிரியல் பூங்காவாகும். இது இந்தியாவின், கேரளத்தின், திருச்சூர் நகரத்தின் மையத்தில் செம்புகாவு என்ற சிறிய பகுதியில் திறக்கப்பட்டது. இது நாட்டின் பழமையான உயிரியல் பூங்காக்களில் ஒன்றாகும். இங்கு பல வகையான விலங்குகள், ஊர்வன, பறவைகள் போன்றவை உள்ளன. இந்த விலங்குகாட்சிசாலையுடன் இணைந்து ஒரு இயற்கை வரலாற்று அருங்காட்சியகமும், பிராந்தியத்தின் சமூக மற்றும் கலாச்சார பாரம்பரியத்தை வெளிப்படுத்தும் ஒரு கலை அருங்காட்சியகமும் உள்ளடக்கியதாக உள்ளது. திருச்சூர் உயிரியல் பூங்காவானதுதிருச்சூர் நகர மையத்திலிருந்து 2 கிலோமீட்டர் (1.2 மைல்) தொலைவில் உள்ளது. இது வார நாட்களில் திங்கள் கிழமைகளைத் தவிர்த்து காலை 10:00 மணி முதல் மாலை 5:15 மணி வரை திறந்திருக்கும். கேரள மாநிலத்தில் உள்ள இரண்டு விலங்கியல் பூங்காக்களில் இதுவும் ஒன்றாக இருப்பதால், இது பல பார்வையாளர்களை ஈர்ப்பதாக உள்ளது. ஒளிப்படம் மற்றும் காணொளி கருவிகளானது சிறிய கட்டணத்துடன் உள்ளே கொண்டுசெல்ல அனுமதிக்கப்படுகின்றது.
காட்சிகல்கள்
விலங்குகாட்சிசாலையில் ஒரு விலங்கியல் தோட்டம், தாவரவியல் பூங்கா, கலை அருங்காட்சியகம், இயற்கை வரலாற்று அருங்காட்சியகம் ஆகியவை உள்ளன.
விலங்குகள்
திருச்சூர் உயிரியல் பூங்காவில் புலிகள், மான்கள், சிங்கங்கள், தேன் கரடிகள், குரங்குகள், நீர்யானைகள், ஒட்டகங்கள், நாகங்கள், கட்டுவிரியன்கள், விரியன்கள், சாரைப்பாம்புகள், இளஞ்சிவப்பு பூநாரைகள், வடகிழக்கு மலைகளின் கயால், சோலைமந்தி ஆகியவை உள்ளன. பாம்புகளுக்காக ஒரு தனிக் கட்டிடமும் உள்ளது.
பறவைகள்
இங்கு மயில், கூழைக்கடா, கிளி, இருவாய்ச்சி  கொக்கு போன்ற பல்வேறு வகையான பறவைகள் உள்ளன.
எதிர்காலம்
அருகிலுள்ள புத்தூரில் மிருகக்காட்சிசாலைக்கான கட்டிடங்கள் கட்டப்பட்டு வருகிறது. இதனால் மிருகக்காட்சிசாலையின் அளவானது தற்போதைய 13.5 acre ) என்பதிலிருந்து  306 acre  வரை   விரிவாக்கம் அடையும். புதிய மிருகக்காட்சிசாலையானது பீச்சி அணை, கேரள வன ஆராய்ச்சி நிறுவனம், கேரள வேளாண் பல்கலைக்கழக வனவியல் கல்லூரி மற்றும் கால்நடை மற்றும் விலங்கு அறிவியல் கல்லூரிக்கு அருகில் இருக்கும்.
வெளி இணைப்புகள்
பகுப்பு:Coordinates on Wikidata பகுப்பு:திருச்சூர் மாவட்டத்திலுள்ள சுற்றுலாத் தலங்கள் பகுப்பு:கேரளத்திலுள்ள உயிரியல் பூங்காக்கள்
மான் சிங்
ராஜா மான் சிங் I (Man Singh I) (21 டிசம்பர் 1550 – 6 சூலை 1614) தற்கால இந்தியாவின் இராஜஸ்தான் மாநிலத்தின் ஆம்பர் எனப்படும் ஜெய்ப்பூர்  நாட்டு இராசபுத்திர குல  மன்னராவர். முகலாயப் பேரரசர் அக்பரின் நம்பிக்கைக்குரிய தலைமைப் படைத்தலைவர் ஆவார். ராஜா மான் சிங்கின் மகள் மனோரமாவை, ஷாஜகானின் மூத்த மகனும், பட்டத்து இளவரசுரும், அவுரங்கசீப்பின் மூத்த தமையனுமான தாரா சிக்கோவிற்கு மணமுடிக்கப்பட்டது. இவரது பேரன் முதலாம் ஜெய் சிங், அவுரங்கசீப்பின் முக்கியப் படைத்தலைவர் ஆவார்.
பிறப்பு
இராஜா பகவன் தாஸ் மற்றும் இராணி பகவதி இணையருக்கு 21 டிசம்பர் 1550-இல் ராஜா மான் சிங் பிறந்தவர்.
முகலாயப் பேரரசின் படைத்தலைவராக
இளமையில் 10 டிசம்பர் 1589 முதல் அக்பரின் படையில் 5000 படைவீரர்களுக்கு மன்சப்தாராக தலைமை வகித்தவர். 26 ஆகஸ்டு 1605-இல் 7,000 குதிரைப் படைவீரர்களுக்கு தலைமை வகித்து மன்சப்தார் எனும் பதவியை வகித்தார். 1576-இல் மகாரானா பிரதாப் சிங் படைகளுக்கும், அக்பரின் முகலாயப் படைகளுக்கும் நடைபெற்ற ஹால்திகட்டிப் போரில் ராஜ மான் சிங் முகலாயப் பேரரசின் படைத்தலைவராகச் செயல்பட்டவர்.
1580-இல் அக்பரின் ஒன்று விட்ட சகோதரரும், காபூல் ஆளுநரும் ஆன மீர்சா ஹக்கீம் தன்னை தானே முகலாயப் பேரரசராக அறிவித்துக் கொண்டார். மீர்சா ஹக்கீமை பிகார் மற்றும் வங்காள ஆளுநர்கள் ஆதரித்தனர். பிகார் மற்றும் வங்காள ஆளுநர்களை சிறைபிடிக்க அக்பர் படைகளை அனுப்பி வைத்தார். பின்னர் மீர்சா ஹக்கிமை அடக்குவதற்கு அக்பர், ராஜ மான் சிங்குடன் காபூலுக்கு படைகளுடன் புறப்பட்டார். முகலாயப் படைகள் சிந்து ஆற்றை கடக்கும் நேரத்தில், மீர்சா ஹக்கீம் காபூலை விட்டு தலைமறைவானார். பின்னர் காபூலின் ஆளுநராக ராஜா மான் சிங் நியமிக்கப்பட்டார்.1588-இல் ராஜா மான் சிங் பிகாரின் ஆளுநராக நியமிக்கப்பட்டார்.
17 மார்ச் 1594-இல் ராஜா மான் சிங் வங்காளம், பிகார், ஒடிசா பகுதிகளின் சுபேதாராக அக்பரால் நியமிக்கப்பட்டார். 1594-98, 1601–1605 மற்றும் 1605-1606 கால கட்டங்களில் மூன்று முறை சுபேதாராக இருந்தவர்.
ஜஹாங்கீருடன் பிணக்கு
அக்பர் மரணப் படுக்கையில் இருந்த போது அவரது மூன்றாவது மகனான  சலீம் என்ற ஜஹாங்கீருக்கும் நான்காம் மகனான குஸ்ருவுக்கும் இடையே அரியணையைக் கைப்பற்றுவது குறித்தான பிணக்கில், ராஜா மான் சிங் குஸ்ருவிற்கு ஆதரவு தெரிவித்தார்.
1605-இல் அக்பர் இறக்கையில் சலீமை (ஜஹாங்கீர்) தனது வாரிசாக அறிவித்தார். 10 நவம்பர் 1605-இல் வங்காள சுபேதாராக இருந்த ராஜா மான்சிங்கை நீக்கி குத்புதீன் கானை 2 செப்டம்பர் 1606-இல் வங்காள சுபேதாராக ஜஹாங்கீர் நியமித்தார். 1611-இல் தக்காண சுல்தான்களின் முகலாயப் பேரரசுக்கு எதிரான கிளர்ச்சியை, இராஜா மான் சிங் தலைமையில் அனுப்பப்பட்ட முகலாயப் படைகள் ஒடுக்கியது.
மறைவு
ஆம்பர் நாட்டு மன்னர் ராஜா மான் சிங் உடல் நலக் குறைவால் 6 சூலை 1614-இல் மறைந்தார்.
வெளி இணைப்புகள்
பகுப்பு:1540 பிறப்புகள் பகுப்பு:1614 இறப்புகள் பகுப்பு:முகலாய தளபதிகள் பகுப்பு:அக்பர் பகுப்பு:இராஜஸ்தான் வரலாறு
கிரேட் டேன்
கிரேட் டேன் என்பது ஜெர்மனியில் தோன்றிய ஒரு பெரிய அளவிலான நாய் இனமாகும். கிரேட் டேன் இடைக்காலத்தில் காட்டுப்பன்றி, மான்களை வேட்டையாடவும், ஜெர்மன் பிரபுக்களின் பாதுகாவலர்களாகவும் இருந்து வந்த வேட்டை நாய்களில் இருந்து வந்தது. இது அதன் உறவினரான ஐரிஷ் வுல்ஃப்ஹவுண்டு உடன் உலகின் மிகப்பெரிய இனங்களில் ஒன்றாக உள்ளது. இந்த இனம் பொதுவாக "அனைத்து இனங்களின் அப்பல்லோ" என்று குறிக்கப்படுகின்றது. கிரேட் டான் மிக உயரமான வாழும் நாயாக கிப்சன் உலகசாதனையைக் கொண்டுள்ளது. கிப்சன் அதன் பிடரியில் 3+1/2 ft உயரமும் அதன் பின்னங்காலகள் 7 ft உயரமும் கொண்டிருந்தது.
சுதேச அரசுகளில் கரடி, பன்றி மற்றும் மான்களை வேட்டையாட நாய்கள் பயன்படுத்தப்பட்டன, அவர்களுக்குப் பிடித்த சில நாய்கள் இரவில் தங்களுடைய பிரபுக்களின் படுக்கையறைகளில் தங்கியிருந்தன. இந்த நாய்கள் அலங்காரமான கழுத்துப் பட்டைகளால் அலங்கரிக்கப்பட்டு, தூங்கும் இளவரசர்களை கொலைகாரர்களிடமிருந்து பாதுகாக்க உதவியது. பன்றி அல்லது கரடிகளை வேட்டையாடும் போது, ஆங்கில நாய் என்பது மற்ற வேட்டை நாய்களுக்குப் பிறகு கரடி அல்லது பன்றியைப் பிடிக்கவும், வேட்டையாடுபவர் அதைக் கொல்லும் வரை அதைப் பிடித்திருக்கவும் பயன்படுத்தப்படும் ஒரு பிடி நாய் வகையாகும். வேட்டையாடும் பழக்கவழக்கங்கள் மாறியபோது, குறிப்பாக துப்பாக்கிகளைப் பயன்படுத்தியதால், சம்பந்தப்பட்ட பல நாய் வகைகள் மறைந்துவிட்டன. ஆங்கில நாய் அரிதாகிவிட்டது, மேலும் அது ஒரு பொழுதுபோக்குக்காகவும் ஆடம்பர நாயாகவும் மட்டுமே வளர்க்கப்பட்டது. ஆஸ்திரியா மற்றும் ஜெர்மனியில் மொலோசியன் ஹவுண்ட், சுலியட் நாய் மற்றும் கிரேக்கத்தில் இருந்து இறக்குமதி செய்யப்பட்ட மற்ற நாய்கள் 18 ஆம் நூற்றாண்டில் பன்றி வேட்டைக்குதவும் போர்ஹவுண்டுகளின் உயரத்தை அதிகரிக்க பயன்படுத்தப்பட்டன.
தோற்றம்
அமெரிக்கன் கென்னல் கிளப் விவரித்தபடி: கிரேட் டேன் அதன் கம்பீரத் தோற்றம், வலிமை மற்றும் நேர்த்தி கொன்டது. பெரிய அளவும் சக்திவாய்ந்த, நன்கு வடிவமைக்கப்பட்ட, சீராக தசைகள் கொண்ட உடலுடன் ஒருங்கிணைந்ததாகும். இது மாபெரும் உழைக்கும் இனங்களில் ஒன்றாகும், ஆனால் அதன் பொதுவான அமைப்பு மிகவும் சீரானதாக இருக்க வேண்டும்.இந்த அமைப்பு ஒருபோதும் விகாரமாகத் தெரிவதில்லை. மேலும் நீண்ட தூரம் சக்திவாய்ந்த உந்துதலுடன் நகரும் திறன் கொன்டது. கிரேட் டேன் ஒரு குட்டையான கூந்தல் கொண்ட இனமாகும், இது உருவத்தில் வலிமையான, வேகமானதாக காட்சியளிக்கிறது.
கிரேட் டேன் என்பது குட்டையான முடியைக் கொண்ட வலிமையான பாய்ச்சல் அமைப்புடனான இனம். நீளம் மற்றும் உயரங்களுக்கு இடையேயான விகிதத்தில், கிரேட் டேன் கண்டிப்பாக சதுரமாக இருக்கும். ஆண் நாயின் தோள்பட்டை கண்டிப்பாக 30 in விடக் குறைவாக இருக்காது, பெண் நாயின் தோள்பட்டை 28 in ஆக இருக்கும். குறைந்தபட்ச உயரத்தை உடைய டேன்கள் தகுதியிழக்கின்றன.
வருடா வருடம், பொதுவாக உலகின் உயரமான வாழும் நாயாக கிரேட் டேன் உள்ளது. முந்தைய சாதனை நாய்களில் கிப்சன், டைட்டன் மற்றும் ஜார்ஜ் ஆகிய நாய்கள் அடங்கும்; இருப்பினும், தற்போதைய சாதனையாளர் ஜீயஸ் என்ற கருப்பு கிரேட் டேன் 111.8 cm (44.0 in) ஆகும். செப்டம்பர் 2014 இது இறப்பதற்கு முன் சாதனையில் மிக உயரமான நாய் (கின்னஸ் உலக சாதனைகளின் படி) என்ற பெயர் பெற்றது. முந்தைய சாதனை நாயான 109.2 cm (43.0 in) இருந்த மேற்கூறிய ஜார்ஜை இது ஜீயஸ் முறியடித்தது.
பதினெட்டு மாதங்களுக்கும் மேலான ஒரு ஆண் கிரேட் டேன் நாய்க்கான குறைந்தபட்ச எடை 120 lb ஆகவும், பெண் நாய்களுக்கு 100 lb ஆகவும் இருக்கும். வழக்கத்திற்கு மாறாக, அமெரிக்க கென்னல் கிளப் குறைந்தபட்ச எடைத் தேவையை அதன் தரநிலையிலிருந்து நீக்கிவிட்டது. ஆண் நாயானது பெண் நாயை விடவும் மிகப்பெரிய சட்டம் மற்றும் வலிமையான எலும்புடன் முழுவதும் மிகப் பெரியதாகத் தோன்ற வேண்டும்.
கிரேட் டேன்கள் இயல்பாக வளைந்த முக்கோணக் காதுகளைக் கொண்டிருக்கின்றன. கடந்த காலத்தில், பன்றிகள் வேட்டைக்கு பொதுவாக கிரேட் டேன்கள் பயன்படுத்தப்பட்ட போது, வேட்டையின் போது நாய்களின் காதுகளில் காயமேற்படுவதைக் குறைப்பதற்காக காதுகளை வெட்டி விடுவர். ஆனால் இப்போது அந்த கிரேட் டேன்கள் முதன்மையான தோழமை விலங்குகளாக உள்ளன,  சிலநேரங்களில் இன்னமும் பாரம்பரியம் மற்றும் அழகு போன்ற காரணங்களுக்காக காதுகள் வெட்டப்படுகின்றன. 1930 களில் கிரேட் டேன்ஸின் காதுகள் வெட்டப்பட்டு அறுவை சிகிச்சைக்குப் பிறகு, ஈஸ்டர் பன்னெட்டுகள் என்று அழைக்கப்படும் இரண்டு சாதனங்கள் காதுகளில் பொருத்தப்பட்டன. இன்று, இந்த நடைமுறை அமெரிக்காவில் குறிப்பிடும் அளவில் பொதுவானதாகவும் ஐரோப்பாவில் அதை விடவும் குறைவாக உள்ளது. இங்கிலாந்து, அயர்லாந்து, டென்மார்க், ஜெர்மனி போன்ற ஐரோப்பிய நாடுகள், ஆஸ்திரேலியாவின் பகுதிகள், மற்றும் நியூசிலாந்து ஆகியவற்றில் இந்த நடைமுறை தடைசெய்யப்பட்டுள்ளது அல்லது கால்நடையியல் மருத்துவர்கள் மட்டுமே நிகழ்த்த முடியும் என்றவாறு கட்டுப்படுத்தப்பட்டுள்ளது.
தோல் நிறங்கள்
thumb|200px|right|நீல கிரேட் டேன் குட்டி
கிரேட் டேன்கள் பொதுவாக ஆறுவகைத் தோளின் நிறங்களைக் கொண்டுள்ளன.
thumb|left|250px|பல தோல்வகைகளைக் கொண்ட கிரேட் டேன்கள், இடமிருந்து வலம்: ஹார்லேகுயின், பிளாக், பிரிண்டில், ப்ளூ மற்றும் பாவ்ன் இவை தவிர சில கலப்பின நிறங்களும் காணப்படுகின்றன.
மனப்போக்கு
கிரேட் டேனினின் தோழமையான இயல்பை அதன் பெரிய மற்றும் கம்பீரமான தோற்றம் பொய்யாக்குகின்றது; அந்த இனம் பெரும்பாலும் மாபெரும் இனமாகக் குறிப்பிடப்படுகின்றது. கிரேட் டேன்கள் பொதுவாக பிற நாய்கள், பிற நாயினம் சாராத விலங்குகள் மற்றும் மனிதர்களுடனான தொடர்பில் நட்புணர்ச்சியை விரும்புவதாக உள்ளன. சில தனிப்பட்ட நாய்கள் சிறிய விலங்குகளைத் துரத்துகின்றன் அல்லது தாக்குகின்றன. ஆனால் இது இனத்தின் பொதுவான குணமல்ல.
கிரேட் டேன்கள் பொதுவாக மற்ற நாய்கள், நாய்கள் அல்லாத செல்லப்பிராணிகள், பழக்கமான மனிதர்களிடம் நன்றாக இணக்கமாகவேப் பழகுகின்றன. அவை பொதுவாக தீர ஆக்ரோசம், அதிக இரை உந்துதலை வெளிப்படுத்துவதில்லை. கிரேட் டேன் மிகவும் மென்மையான மற்றும் அன்பான விலங்கு. சரியான கவனிப்பு மற்றும் பயிற்சியுடன் குழந்தைகளுடன் வளர்க்கப்படும் போது அவர்களையே சுற்றித் திரிபவை. இருப்பினும், எல்லா நாய்களைப் போலவே, சரியான முறையில் சமூகமயமாக்கப்படாவிட்டால், ஒரு கிரேட் டேன் அந்நியர்கள் மற்றும் புதிய சூழல்கள் போன்ற புதிய தூண்டுதல்களுக்கு பயந்து அல்லது ஆக்ரோஷமாக இருக்கலாம்.
உடற்பயிற்சி
பெரும்பாலான நாய்களைப் போன்றே, கிரேட் டேன்களுக்கும் ஆரோக்கியம் நிலைக்க தினசரி நடைப்பயிற்சி அவசியமாகின்றது. இருப்பினும் இந்த இனத்திற்கு குறிப்பாக இளம் நாய்களுக்கு அதிகப்படியான உடற்பயிற்சி அளிக்கக் கூடாது என்பது முக்கியம். கிரேட் டேன் குட்டிகள் மிகவும் பெரியதாகவும், மிகவும் வேகமாகவும் வளருகின்றன. இவை மூட்டு மற்றும் எலும்புப் பிரச்சினைகளின் ஆபத்தில் தங்களை ஈடுபடுத்திக் கொள்கின்றன. குட்டியின் இயல்பான சக்தியின் காரணத்தால், டேன் உரிமையாளர்கள் பெரும்பாலும் குறைவான நடவடிக்கைகளை நாய் இன்னும் வளரும்போது எடுக்கின்றனர்.
உடல் நலம்
கிரேட் டேன்கள் பெரும்பாலான பெரிய நாய்களைப் போன்றே வேகமான வளர்சிதை மாற்றத்தை கொண்டிருக்கின்றன. இதன் விளைவாக சிறிய இனங்களை விட அதிக ஆற்றலும் அதிக உணவு நுகர்வு ஏற்படுகிறது. அவை பெரிய இனங்களுக்கு பொதுவான சில உடல்நலப் பிரச்சனைகளைக் ஏற்படுத்துகின்றன. இதனால் கிரேட் டேன்கள் இரைப்பை சம்பந்தப்பட்ட விரிவு-குடல் முறுக்கம் (GDV) (வலியுடைய விரிவு மற்றும் வயிறு முறுக்கல்) உள்ளிட்ட போன்ற சில ஆரோக்கிய சிக்கல்களைக் கொண்டுள்ளன. இது கிரேட் டேன்கள் மற்றும் பிற இனங்களைப் பாதிக்கக் கூடிய ஒரு ஆபத்தான பிரச்சனையாகும். மேலும் இது விரைவில் அறியப்படவில்லை எனில் இறப்பை ஏற்படுத்தலாம். வீக்கத்தைத் தவிர்க்க, உடற்பயிற்சிக்கு முன், உணவுக்குப் பிறகு 40 நிமிடங்கள் முதல் ஒரு மணி நேரம் வரை ஓய்வெடுக்க பரிந்துரைக்கப்படுகிறது. இதன் சராசரி ஆயுட்காலம் 8 முதல் 10 ஆண்டுகள்; இருப்பினும், சில கிரேட் டேன்கள் 12 அல்லது அதற்கு மேற்பட்ட வயதை எட்டுவதாக அறியப்படுகிறது. பல பெரிய இனங்களைப் போலவே, கிரேட் டேன்களும் இடுப்பு பிறழ்வு ஆபத்தில் உள்ளன.
விரிந்த இதயத்தசைநோய் (DCM) மற்றும் பிறவி இதய நோய்கள் கிரேட் டேன் இனத்தில் பொதுவாகக் காணப்படுகின்றன. இந்த இனத்தின் குறைவான வாழ்நாளுடன் தொடர்புடுத்தும் விதமாக அவற்றை, ஹார்ட்ப்ரேக் இனம் என்ற புனைப்பெயர் அளிக்கப்படுகின்றது. கிரேட் டேன்கள் குறிப்பிட்ட இனத்திற்குரிய நிறத்தை உருவாக்கும் பல மரபுவழி குறைபாடுகளில் இருந்தும் பாதிக்கப்படுகின்றன. மெர்லே மரபணுக்கள் ஒரு நாய்க்கு அதிகப்படியான வெள்ளை அடையாளங்கள் மற்றும் காது கேளாமை, குருட்டுத்தன்மை அல்லது பிற பலவீனமான கண் பிரச்சினைகள் போன்ற பல உடல்நலப் பிரச்சினைகளை உருவாக்குகின்றன. கிரேட் டேன் நாய்களுக்கு வோப்லர் நோயும்  ஏற்படுகிறது இது முதுகெலும்பு நெடுவரிசையை பாதிக்கும். இந்த நாய்கள் வேகமாக வளர்வதால், அவற்றின் முதுகெலும்பில் உள்ள எலும்புகள் முதுகுத் தண்டுக்கு எதிராகத் தள்ளப்பட்டு, கால்களில் பலவீனத்தை ஏற்படுத்தும். இதை அறுவை சிகிச்சை மூலம் குணப்படுத்தலாம் அல்லது காலப்போக்கில் குணமாகலாம்.
thumb|150px|left|த கிரேட் டேன் ரேரோ, டென்மார்க் 1655 thumb|150px|right|த கிரேட் டேன் சுல்தான், டென்மார் 1699
பரவலான கலாச்சாரத்தில் கிரேட் டேன்கள்
thumb|90px|right|லே கிராண்ட் டேனோயிஸ்
thumb|250px|right|ஒரு பெண் கிரேட் டேன்
புற இணைப்புகள்
பகுப்பு:நாய்கள்
கூத்தாண்டகுப்பம் ஊராட்சி
கூத்தாண்டகுப்பம் ஊராட்சி (Koothandakuppam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள ஜோலார்பேட்டை வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2947 ஆகும். இவர்களில் பெண்கள் 1465 பேரும் ஆண்கள் 1482 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜம்மு-பூஞ்ச் இருப்புப் பாதை
ஜம்மு-பூஞ்ச் இருப்புப் பாதை (Jammu–Poonch line) இந்தியாவின் ஜம்மு காஷ்மீர் மாநிலத்தின் ஜம்மு நகரத்தையும், பூஞ்ச் நகரத்தையும் இணைக்கும் 234 கிலோ மீட்டர் நீளமுள்ள அகல இருப்புப் பாதை அமைக்கும் திட்டத்திற்கு 22 மார்ச் 2012 முதல் இந்திய இரயில்வே கள ஆய்வுப் பணி மேற்கொண்டு வருகிறது. ஜம்மு-பூஞ்ச் இருப்புப் பாதை அமைக்க ரூபாய் 22771.55 கோடி ஒதுக்கீடு செய்ய இந்திய அரசு 2019-இல் முடிவு செய்துள்ளது.
மேற்கோள்கள்
பகுப்பு:இந்தியாவில் தொடருந்து வழித்தடங்கள் பகுப்பு:ஜம்மு காஷ்மீரில் போக்குவரத்து பகுப்பு:ஜம்மு காஷ்மீர்
சண்முகம் காமேசுவரன்
சண்முகம் காமேசுவரன் (1923-26 ஜூன் 2021) சென்னை, தமிழ்நாட்டின் புகழ்பெற்ற காது, மூக்கு, தொண்டை அறுவை சிகிச்சை நிபுணர் ஆவார்.
ஆரம்ப கால வாழ்க்கை
காமேசுவரன் 1923இல் பிறந்தார். இவர் சென்னையில் உள்ள இலயோலாக் கல்லூரி மற்றும் சென்னை மதராசு மருத்துவக் கல்லூரியில் தனது கல்லூரிக் கல்வியைப் பெற்றார். இங்கிலாந்தில் மருத்துவப் பயிற்சி பெற்ற இவர், எடின்பர்க் மற்றும் கிளாஸ்கோவிலிருந்து தனது எஃப்.ஆர்.சி.எஸ். பட்டத்தினைப் பெற்றார்.
தொழில்
காமேஸ்வரன் மதராசு மருத்துவக் கல்லூரியில் செவிநாசிமிடற்றியல் (otorhinolaryngology) நிறுவனத்தின் இயக்குநராகச் சேர்ந்தார். நாட்டின் பல்வேறு பகுதிகளிலிருந்தும் காது மூக்கு தொண்ட அறுவை சிகிச்சை நிபுணர்களின் தலைமுறைகளுக்கு வழிகாட்டிய இவர், சென்னைப் பல்கலைக்கழகத்தின் தரமணியில் அடிப்படை மருத்துவ அறிவியல் நிறுவனத்தின் இயக்குநராகவும் பணியாற்றி உள்ளார். உலக சுகாதார அமைப்பின் ஆலோகசராக குறுகிய காலம் பணியாற்றியுள்ளார்.
விருதுகள்
இந்திய அரசு காமேசுவரனுக்கு நாட்டின் குடிமக்களுக்கு வழங்கும் நான்காவது மிக உயரிய விருதான பத்மசிறீ விருதினை 1990ஆம் ஆண்டு வழங்கியது. இவர் 1981ஆம் ஆண்டில் மருத்துவர்களுக்காக வழங்கப்படும் உயரிய விருதான பி.சி. ராய் விருதையும் பெற்றார்.
குடும்பம்
தமிழ் அறிஞர் சோமசுந்தர பாரதியின் மகள் மற்றும் பி. சி. ராய் விருது பெற்றவரான (1983) மருத்துவர் லலிதாவை, காமேசுவரன் மணந்தார். லலிதா காமேசுவரன் 1988ஆம் ஆண்டில் சென்னையில் ஆரம்பிக்கப்பட்ட தமிழ்நாடு டாக்டர் எம்ஜிஆர் மருத்துவ பல்கலைக்கழகத்தின் முதல் துணைவேந்தராக இருந்தார். இந்த தம்பதியரின் மகன், சென்னை மெட்ராஸ் ஈ.என்.டி ஆராய்ச்சி அறக்கட்டளையின் நிர்வாக இயக்குநரும் தலைமை அறுவைசிகிச்சை நிபுணருமான மோகன் காமேஸ்வரன் ஆவார். சிங்கப்பூர் தேசிய பல்கலைக்கழகத்தில் ஆங்கில பேராசிரியராக இருக்கும் சித்ரா சங்கரன் இவர்களது மகள் ஆவார்.
மேற்கோள்கள்
பகுப்பு:பத்மசிறீ விருது பெற்ற மருத்துவத்துறையினர் பகுப்பு:பத்மசிறீ விருது பெற்ற தமிழர்கள் பகுப்பு:தமிழ்நாட்டு மருத்துவர்கள் பகுப்பு:1923 பிறப்புகள் பகுப்பு:2021 இறப்புகள் பகுப்பு:மரு. பி. சி. ராய் விருது பெற்றவர்கள் பகுப்பு:மதராசு மருத்துவக் கல்லூரி மேனாள் மாணவர்கள்
விவியன் குணவர்தன
வயலட் விவியன் குணவர்தன (Violet Vivienne Goonewardene; වයලට් විවියන් ගුන්වර්ධන; 18 செப்டம்பர் 1916 – 3 அக்டோபர் 1996), பொதுவாக "விவி" என்று அழைக்கப்படும் இவர், ஓர் இலங்கை காலனித்துவ எதிர்ப்பு ஆர்வலர் மற்றும் அரசியல்வாதி ஆவார், உலகின் முதல் பெண் அமைச்சர்களில் ஒருவராக பணியாற்றினார். இந்திய சுதந்திர இயக்கம் மற்றும் இலங்கை சுதந்திர இயக்கம் ஆகிய இரண்டிலும் ஒரு முக்கிய நபராக, குணவர்த்தனேஃப் முக்கிய உறுப்பினராக இருந்தார், அங்கு இவர் அநியாயங்களுக்கு எதிராக போராடினார் மற்றும் அமெரிக்காவின் மத்திய கிழக்கு இராஜதந்திரத்தை விமர்சித்தார்.இவர் இடதுசாரிகளின் மிகவும் துடிப்பான ஆளுமைகளில் ஒருவராகவும், இலங்கை இடதுசாரி இயக்கத்தின் முன்னணி பெண் நபராகவும் இருந்தார்.
முடியாட்சி சார்பு பழமைவாத செல்வந்த குடும்பத்தில் பிறந்தார், மேல்நிலைப் பள்ளியில் படித்துக் கொண்டிருந்த போது, குணவர்த்தனே ஏகாதிபத்திய எதிர்ப்பு சூரிய மலர் இயக்கத்தில் ஈடுபட்டு அநீதிகளுக்கு எதிராகப் போராடினார். 1934 மலேரியா தொற்றுநோயின் போது இவர் தன்னார்வத் தொண்டு செய்தார், அந்த நேரத்தில் இவர் ஏழைகளின் ஊட்டச்சத்து குறைபாட்டைக் கண்டார். உயர்கல்வியைத் தொடர இவரது தந்தையால் அனுமதிக்கப்படவில்லை என்றாலும், இவரது தாய் மாமாக்கள், பிலிப் மற்றும் ராபர்ட் குணவர்தனா, பல்கலைக்கழகத்தில் சேர உதவினார்கள், அங்கு இவர் சமூக செயல்பாட்டில் ஈடுபட்டார். 1935 ஆம் ஆண்டு இலங்கையின் முதல் அரசியல் கட்சியான லங்கா சமசமாஜக் கட்சியை நிறுவிய இவரது கணவர் லெஸ்லி குணவர்த்தனாவை இவர் சந்தித்தார்.
ஆரம்ப வாழ்க்கை மற்றும் அரசியல் ஆரம்பம்
alt=|இடது|thumb| இவளது அத்தையின் திருமணத்தில் விவியென்னே உட்பட குணத்திலக குடும்பம் - 1924/5. குணவர்தனே கொழும்பில் 18 செப்டம்பர் 1916 அன்று பிறந்தார். இவரது இயற்பெயர் வயலட் விவியென் குணதிலகே ஆகும். இவரது தந்தை மருத்துவர் டான் அலன்சன் குணதிலகே ஆவார். குணவர்தனே ஐந்து குழந்தைகளில் மூத்தவர் ஆவார். ஒரு மருத்துவராக, இவரது தந்தை அடிக்கடி இலங்கையின் பல்வேறு பகுதிகளுக்கு மாற்றப்பட்டார். இவருக்கு பிரசவம் பார்க்க உதவிய பிரெஞ்சு செவிலியரின் பெயரால் இவளுக்கு விவியன் என்று பெயரிடப்பட்டது. குணவர்தனா தனது இளமை பருவத்தை திஸ்ஸமஹாராமா என்ற தொலைதூர கிராமத்தில் கழித்தார். அந்த ஊரில் இவர் தந்தை வேலை பார்த்து வந்தார்.
மேற்கோள்கள்
பகுப்பு:இலங்கைப் பெண் அரசியல்வாதிகள் பகுப்பு:சிங்கள அரசியல்வாதிகள் பகுப்பு:லங்கா சமசமாஜக் கட்சி அரசியல்வாதிகள் பகுப்பு:1996 இறப்புகள் பகுப்பு:1916 பிறப்புகள்
ஹதிகா கியானி
ஹதிகா கியானி ( பஞ்சாபி மற்றும்  ஒரு பாகிஸ்தான் பாடகர், பாடலாசிரியர், கிதார் கலைஞர், இசையமைப்பாளர், நடிகை மற்றும் பரோபகாரர் ஆவார். அவர் பல உள்ளூர் மற்றும் சர்வதேச விருதுகளைப் பெற்றுள்ளார். மேலும் ராயல் ஆல்பர்ட் ஹால் மற்றும் தி கென்னடி சென்டரில் நிகழ்ச்சிகள நடத்தியுள்ளார்.   உருது மற்றும் பஞ்சாபி தவிர, அவர் பாஷ்டோ மொழியிலும் பல பாடல்களைப் பாடியுள்ளார்.
2006 ஆம் ஆண்டில், இசைத் துறையில் அவர் செய்த பங்களிப்புகளுக்காக கியானி நான்காவது மிக உயர்ந்த பாக்கிஸ்தான் குடிமகனுக்கான விருதான தம்கா-இ-இம்தியாஸ் விருதைப் பெற்றார். 2010 ஆம் ஆண்டில், அவர் ஐக்கிய நாடுகளின் வளர்ச்சி திட்ட நல்லெண்ண தூதராக நியமிக்கப்பட்டார். பாகிஸ்தானில் ஐக்கிய நாடுகள் சபைக்கான நல்லெண்ண தூதரான முதல் பெண்மணி இவராவார்.
2016 ஆம் ஆண்டில், நாட்டின் முன்னணி செய்திக் குழுவான ஜாங் குரூப் ஆஃப் நியூஸ்பேப்பர்ஸ் அவர்களின் "பவர்" பதிப்பின் ஒரு பகுதியாக, கியானி "பாகிஸ்தானின் மிகவும் சக்திவாய்ந்த மற்றும் செல்வாக்கு மிக்க பெண்கள்" என்று பெயரிடப்பட்டார்.
ஆரம்ப வாழ்க்கை மற்றும் தொழில்
கியானி ராவல்பிண்டியில் மூன்று உடன்பிறப்புகளில் இளையவராக பிறந்தார். அவரது மூத்த சகோதரர் இர்பான் கியானி மற்றும் சகோதரி சாஷா ஆவர். அவருக்கு 3 வயதாக இருந்தபோது அவருடைய தந்தை காலமானார். இவரது தாயார், கவிஞர் கவார் கியானி, அரசு பெண்கள் பள்ளியின் முதல்வராக இருந்தார். அவரது இசைத் திறனைக் கண்டு, கவார் கியானியை பாகிஸ்தான் தேசிய கலைக் கழகத்தில் சேர்த்தார். அவர் தனது ஆசிரியரான மேடம் நர்கிஸ் நஹீத்திடம் இசையில் ஆரம்பக் கல்வியைப் பெற்றார்.
விகார்-உன்-நிசா நூன் பெண்கள் உயர்நிலைப் பள்ளியில் படிக்கும் போது, கியானி துருக்கி, ஜோர்டான், பல்கேரியா மற்றும் கிரீஸ் ஆகிய நாடுகளில் நடைபெற்ற சர்வதேச குழந்தைகள் விழாக்களில் பாகிஸ்தானைப் பிரதிநிதித்துவப்படுத்தி, பல்வேறு பதக்கங்களை வென்றார். மேலும் உலகம் முழுவதும் ஆயிரக்கணக்கானோருக்கு நிகழ்ச்சிகளை வழங்கினார். சோஹைல் ராணாவின் குழந்தைகள் நிகழ்ச்சியான ரங் பரங்கி துன்யா, பி.டி.வி. தொலைக்கட்சியில் வாராந்திர இசை நிகழ்ச்சியின் ஒரு பகுதியாக கியானி இருந்தார்.
எட்டாம் வகுப்பு படிக்கும் போது, கியானி தனது பிறந்த இடமான ராவல்பிண்டியில் இருந்து லாகூருக்கு க் குடிபெயர்ந்தார். அங்கு உஸ்தாத் ஃபைஸ் அகமது கான் மற்றும் வாஜித் அலி நஷாத் ஆகியோரிடம் பாரம்பரிய பயிற்சியைத் தொடர்ந்தார். கியானி பாகிஸ்தானின் உயர்மட்ட கல்வி நிறுவனங்களிலான மகளிர் பல்கலைக்கழகத்திற்கான கின்னைர்ட் கல்லூரியில் உளவியலில் இளங்கலைப் பட்டமும், வரலாற்று அரசுக் கல்லூரி பல்கலைக்கழகத்தில் (லாகூர்) உளவியலில் முதுகலைப் பட்டமும் பெற்றார்.
1990களின் முற்பகுதியில், அங்கன் அங்கன் தாரே என்ற குழந்தைகளுக்கான இசை நிகழ்ச்சியைத் தொகுத்து வழங்குவதற்காக கியானி தொலைக்காட்சிக்கு வந்தார். மூன்றரை வருட காலத்தில், புகழ்பெற்ற இசையமைப்பாளர் அம்ஜத் பாபியுடனும், பின்னர் இசையமைப்பாளர் கலீல் அகமதுவுடனும் இணைந்து நிகழ்ச்சியை தொகுத்து வழங்கும் போது குழந்தைகளுக்காக ஆயிரத்துக்கும் மேற்பட்ட பாடல்களைப் பாடியுள்ளார். இந்த நிகழ்ச்சியின் போது கியானி பாடிய பாடல்களின் எண்ணிக்கையின் காரணமாக, பி.டி.வி. சார்பாக நூர் ஜெஹான், நஹீத் அக்தர் மற்றும் மெஹனாஸ் போன்றோருடன் இணைந்து அவருக்கு "முதல்தரக் (A+) கலைஞர்" என்ற பட்டம் வழங்கப்பட்டது. கியானி என்டிஎம்மில் வீடியோ ஜங்ஷன் என்ற இசை விளக்கப்பட நிகழ்ச்சிக்கு தொகுப்பளராகவும் தோன்றினார்.
கியானி 90 களின் முற்பகுதியில் குறிப்பாக அட்னான் சமி கான் நடித்த மற்றும் இசையமைத்த சர்கம் என்ற பிரவல பாகிஸ்தான் திரைப்படம் உள்பட நிறைய திரைப்படங்களுக்குப் பின்னணிப் பாடகராகப் பாடல்களைப் பாடத் தொடங்கினார். அதே ஆண்டில், சிறந்த பெண் பின்னணிப் பாடகிக்கான மதிப்புமிக்க நிகர் விருதுகள் உட்பட பல்வேறு விருதுகளை அவர் தனது பின்னணிப் பாடலுக்காகப் பெற்றார்.
நடிப்பு வாழ்க்கை
ஜனவரி 2021 இல், கியானி ஹம் டிவியின் நாடகமான ரகீப் சேயில் நௌமன் இஜாஸ், சானியா சயீத் மற்றும் இக்ரா அஜீஸ் ஆகியோருடன் இணைந்து நடிப்பதாகத் தெரிவித்தார். இந்த நாடகத்தை பீ குல் எழுத காஷிஃப் நிசார் இயக்கியுள்ளார். கியானி அவரது தாயார் கவார் கியானி எழுதிய பாடலைப் பாடி தயாரித்தார். கியானி நாடகத்தில் முன்னணி கதாநாயகியாக நடித்து சகினா என்ற ஒரு தாக்கப்பட்ட தாயாக சித்தரிக்கப்பட்டார். மேலும் நடிப்பிற்காக விமர்சன மற்றும் ரசிகர்களின் பாராட்டைப் பெற்றார். இந்த நாடகம் கியானிக்கு நடிப்புத் துறையில் முதல் விருதுகளைப் பெற்றுத்த்ந்தது. "2021 இன் சிறந்த நாடகங்களில்" ஒன்றாகக் குறிப்பிடப்பட்டது. 2022 இல், கியானிக்கு சிறந்த நடிகைக்கான விருது வழங்கப்பட்டது. சகினாவாக ரகீப் சே-யில் நடித்ததற்காக 21வது லக்ஸ் ஸ்டைல் விருதுகளில் விமர்சகர்கள் தேர்வு மூலம் நடிகை விருது கிடைத்தது.
டிசம்பர் 2021 இல், கியானி ARY டிஜிட்டலுக்கான "பின்ஜ்ரா" என்ற தலைப்பில் தனது மூன்றாவது திரக்கதையை ஒப்பந்தமிட்டார். 2021 ஆம் ஆண்டின் தொடக்கத்தில் மார்பக புற்றுநோயால் உயிரை இழந்த அஸ்மா நபீல் எழுதிய கடைசி திரைக்கதை இதுவாகும். இந்த நாடகம் ஷாஜியா வஜாஹத் மற்றும் வஜஹத் ரவுஃப் ஆகியோரால் தயாரிக்கப்படும் 2022 இல் ஒளிபரப்பப்படும் என்று எதிர்பார்க்கப்படுகிறது